  Виталий Пронин Туэ Иже вуыны кулэ Екатеринбургын вордскем Алексей Иванов, Москваысь Тамара Крюкова писательёс, Санкт-Петербургысь книга поттӥсь Михаил Сапего.«Лыдӟиськы, Ижкар» ужрадэз литератураез гажасьёс чидатэк возьмало ни. Туэ фестиваль ортчоз 9-тӥ-11-тӥ куарусёнэ. «Лыдӟиськы, Ижкар» фестиваль туэ сӥземын кинолы - «Камера. Мотор. Лыдӟиськом!» нимаськоз. Кино но литература куспазы зол герӟаськемын. Котькуд кинолэн инъетеэз луэ литературной сценарий. Троссэ произведениосты ми быгатӥськом адӟыны видеосуред вылын. Ӵемысь кино бордысь книга но кылдэ. Режиссёръёс, продюсеръёс лэсьтэм кинозы сярысь книга гожто - кылдэ нимысьтыз кинолитература.Ижысь Шор площадь 3 нуналлы пӧрмоз аспӧртэмлыко интылы: шара лыдӟиськонъёс, визь сынан шудонъёс, тунсыко адямиосын пумиськонъёс, спектакльёс… 3 ар ӵоже фестиваль возьматӥз ни: Ижкарын уло лыдӟиськись но творческой адямиос.Туэ Иже вуыны кулэ Екатеринбургын вордскем Алексей Иванов, Москваысь Тамара Крюкова писательёс, Санкт-Петербургысь книга поттӥсь Михаил Сапего. 0+Мария Векшина Туспуктӥз А. Горбунов  Теги: Ижкар литература  